Ende dat boet hi te thoene mette minsten seyde voirt dat de voirs daneel
danels de naeste levende es vanden voirs janes danels ende naerder van
geboerten dan de voirs jannes heyen vand siden dair de goede af come sijn en
dese poenten boet hi oec te thoene metten minsten Oec seyde hi dat de voirs
jan danels de bastart gekendt ende gelijdt hadde dat daneel voirs als naeste
levende vanden voirs janes wilen daneels hem van sijnre makinge vernueght
hadde dwelc hi oec voer te thoene ende metten minsten ec Hoepte ende meynde
de voirs willem soe waer hi dit gethoene conste dat hem ende sine beleyde de
voirs goede volgen souden dair op dat de scepen van loven gemaent vande
meye wijsden voir een vonnisse want beyde de ptien hen thoenissen vermeten
hadden dat si thoene soude ende dair en theynden recht Ten dage van thoenissen
soe thoende de voirs willem met scepen van oplynthe ende anden des hi hem
vermete hadde ende de voirs janes heyen en thoende met sijn voirscr vermet
Alsoe dat de scepen van loven voirt gemaent vanden meye wijsden voir een
vonnisse nae aensprake nae antwerde nae thoenisse en nae al dat voir hen
comen was dat janes heyen sijns vermeets niet volcomen on was ende dat willem
van baussele voirs oude sinen beleyde de voirs goede volgen souden Pntibus borch
pynnac abss lombart lynde poitte man xi oon xiiii xix